CELEX: 32014R0415
Language: mt
Date: 2014-04-23 00:00:00
Title: Regolament ta' Implimentazzjoni tal-Kummissjoni (UE) Nru 415/2014 tat- 23 ta' April 2014 li jemenda r-Regolament (KE) Nru 2535/2001 dwar l-amministrazzjoni tal-kwoti tariffarji għall-prodotti tal-ħalib li joriġinaw mill-Ukraina u li jidderoga minnu

24.4.2014   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 121/49
               
            REGOLAMENT TA' IMPLIMENTAZZJONI TAL-KUMMISSJONI (UE) Nru 415/2014
      tat-23 ta' April 2014
      li jemenda r-Regolament (KE) Nru 2535/2001 dwar l-amministrazzjoni tal-kwoti tariffarji għall-prodotti tal-ħalib li joriġinaw mill-Ukraina u li jidderoga minnu
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat ir-Regolament (UE) Nru 1308/2013 tal-Parlament Ewropew u tal-Kunsill tas-17 ta' Diċembru 2013 li jistabbilixxi organizzazzjoni komuni tas-swieq fi prodotti agrikoli u li jħassar ir-Regolamenti tal-Kunsill (KEE) Nru 922/72, (KEE) Nru 234/79, (KE) Nru 1037/2001 u (KE) Nru 1234/2007 (1), u b'mod partikulari l-punti (a) u (c) tal-Artikolu 187 tiegħu,
      Billi:
      
                  (1)
               
               
                  Ir-Regolament (UE) Nru 374/2014 tal-Parlament Ewropew u tal-Kunsill (2) jipprevedi arranġamenti preferenzjali għall-2014 dwar id-dazji doganali marbuta mal-importazzjoni ta' ċerti oġġetti li joriġinaw mill-Ukraina. Skont l-Artikolu 3 ta' dak ir-Regolament, il-prodotti agrikoli elenkati fl-Anness III tiegħu għandhom ikunu aċċettati għall-importazzjoni fl-Unjoni fil-limiti tal-kwoti tariffarji stabbiliti f'dak l-Anness. Il-kwoti msemmija fl-Anness III tar-Regolament (UE) Nru 374/2014 għandhom ikunu amministrati mill-Kummissjoni skont l-Artikolu 184(2)(b) tar-Regolament (UE) Nru 1308/2013.
               
            
                  (2)
               
               
                  L-Anness III tar-Regolament (UE) Nru 374/2014 jinkludi kwoti tariffarji għall-ħalib u l-prodotti tal-ħalib. Hemm bżonn li dawn il-kwoti jiġu inklużi fl-Anness I tar-Regolament tal-Kummissjoni (KE) Nru 2535/2001 (3) u li fl-Artikolu 19 ta' dak ir-Regolament tiddaħħal referenza għar-regola rilevanti dwar il-prova tal-oriġini li hija meħtieġa għall-importazzjoni skont dawk il-kwoti.
               
            
                  (3)
               
               
                  Peress li l-kwoti msemmija fl-Anness III tar-Regolament (UE) Nru 374/2014 huma miftuħa biss sal-31 ta' Ottubru 2014, għandu jiġi speċifikat il-perjodu għat-tressiq tal-applikazzjonijiet għal-liċenzji tal-importazzjoni u l-perjodu ta' validità tat-tali liċenzji.
               
            
                  (4)
               
               
                  Skont l-Artikolu 10(1) tar-Regolament tal-Kummissjoni (KE) Nru 2535/2001, l-importaturi approvati f'Mejju 2013 jistgħu jimpurtaw skont il-kwoti biss matul il-perjodu ta' bejn l-1 ta' Lulju 2013 u t-30 ta' Ġunju 2014. Peress li l-kwoti miftuħa għall-Ukraina, b'każ ta' eċċezzjoni, huma fuq medda ta' żewġ perjodi ta' sitt xhur konsekuttivi, l-importaturi approvati jistgħu jimpurtaw biss sat-30 ta' Ġunju 2014 iżda l-kwoti kkonċernati huma miftuħa sal-31 ta' Ottubru 2014. Għaldaqstant, ta' min jagħmilha possibbli għal dawn l-importaturi li jimpurtaw skont il-kwoti msemmija fl-Anness III tar-Regolament (UE) Nru 374/2014 sal-31 ta' Ottubru 2014.
               
            
                  (5)
               
               
                  Ir-Regolament ta' Implimentazzjoni tal-Kummissjoni (UE) Nru 1001/2013 (4) issostitwixxa xi kodiċijiet tan-NM fl-Anness I tar-Regolament tal-Kunsill (KEE) Nru 2658/87 (5) b'kodiċijiet tan-NM ġodda li issa huma differenti minn dawk msemmija fir-Regolament (UE) Nru 374/2014. Għaldaqstant, l-Anness I tar-Regolament (KE) Nru 2535/2001 għandu jirrifletti l-kodiċijiet tan-NM l-ġodda.
               
            
                  (6)
               
               
                  Għalhekk, ir-Regolament (KE) Nru 2535/2001 għandu jiġi emendat skont dan.
               
            
                  (7)
               
               
                  Peress li l-kwoti msemmija fl-Anness III tar-Regolament (UE) Nru 374/2014 huma miftuħa biss sal-31 ta' Ottubru 2014, dan ir-Regolament għandu jidħol fis-seħħ mill-aktar fis possibbli.
               
            
                  (8)
               
               
                  Il-miżuri previsti f'dan ir-Regolament huma skont l-opinjoni tal-Kumitat għall-Organizzazzjoni Komuni tas-Swieq Agrikoli,
               
            ADOTTAT DAN IR-REGOLAMENT:
      Artikolu 1
      Ir-Regolament (KE) Nru 2535/2001 għandu jiġi emendat kif ġej:
      
                  (a)
               
               
                  fl-Artikolu 5 għandu jiżdied il-punt (l) li ġej:
                  
                              “(l)
                           
                           
                              il-kwoti msemmija fil-Parti L tal-Anness I”.
                           
                        
            
                  (b)
               
               
                  fl-Artikolu 19(1), għandu jiżdied il-punt (j) li ġej:
                  
                              “(j)
                           
                           
                              L-Artikolu 2(a) tar-Regolament (UE) Nru 374/2014 tal-Parlament Ewropew u tal-Kunsill (*).
                           
                        
                     (*)  Ir-Regolament (UE) Nru 374/2014 tal-Parlament Ewropew u tal-Kunsill tas-16 ta' April 2014 dwar it-tnaqqis jew l-eliminazzjoni tad-dazji doganali fuq oġġetti li joriġinaw mill-Ukraina (ĠU L 118, 22.4.2014, p. 1)”."
						
               
            
                  (c)
               
               
                  fl-Anness I, għandha tiżdied Parti L ġdida, li t-test tagħha huwa mogħti fl-Anness ta' dan ir-Regolament.
               
            Artikolu 2
      L-applikazzjonijiet għal-liċenzji għall-kwoti msemmija fil-Parti L tal-Anness I tar-Regolament (KE) Nru 2535/2001, miżjuda bl-Artikolu 1(c) ta' dan ir-Regolament, għandhom jitressqu sa mhux aktar tard mis-13.00, ħin ta' Brussell, fl-għaxar jum kalendarju minn meta jidħol fis-seħħ dan ir-Regolament.
      Il-liċenzji maħruġa għandhom ikunu validi minn dakinhar li jinħarġu sal-31 ta' Ottubru 2014.
      Artikolu 3
      B'deroga mit-tieni subparagrafu tal-Artikolu 10(1) tar-Regolament (KE) Nru 2535/2001, l-importaturi approvati fl-2013 u fl-2014 huma awtorizzati jimpurtaw prodotti skont il-kwoti msemmija fil-Parti L tal-Anness I tar-Regolament (KE) Nru 2535/2001, miżjuda bl-Artikolu 1(c) ta' dan ir-Regolament, sal-31 ta' Ottubru 2014.
      Artikolu 4
      Dan ir-Regolament għandu jidħol fis-seħħ l-għada li jiġi ppubblikat f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, it-23 ta' April 2014.
         
            
               Għall-Kummissjoni
            
            
               Il-President
            
            José Manuel BARROSO
         
      
      
         (1)  ĠU L 347, 20.12.2013, p. 671.
      
         (2)  Ir-Regolament (UE) Nru 374/2014 tal-Parlament Ewropew u tal-Kunsill tas-16 ta' April 2014 dwar it-tnaqqis jew l-eliminazzjoni tad-dazji doganali fuq oġġetti li joriġinaw mill-Ukraina (ĠU L 118, 22.4.2014, p. 1).
      
         (3)  Ir-Regolament tal-Kummissjoni (KE) Nru 2535/2001 tal-14 ta' Diċembru 2001 li jipprovdi regoli dettaljati biex ikun applikat ir-Regolament tal-Kunsill (KE) Nru 1255/1999 rigward l-arranġamenti tal-importazzjoni tal-ħalib u tal-prodotti tal-ħalib u biex jinfetħu kwoti tat-tariffa (ĠU L 341, 22.12.2001, p. 29).
      
         (4)  Ir-Regolament ta' Implimentazzjoni tal-Kummissjoni (UE) Nru 1001/2013 tal-4 ta' Ottubru 2013 li jemenda l-Anness I tar-Regolament tal-Kunsill (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni (ĠU L 290, 31.10.2013, p. 1).
      
         (5)  Ir-Regolament tal-Kunsill (KEE) Nru 2658/87 tat-23 ta' Lulju 1987 dwar in-nomenklatura tat-tariffa u l-istatistika u dwar it-Tariffa Doganali Komuni ta' Dwana (ĠU L 256, 7.9.1987, p. 1).
      
         ANNESS
         
            
               “I.L
            
            IL-KWOTI TARIFARRJI MSEMMIJA FL-ANNESS III TAR-REGOLAMENT (UE) Nru 374/2014
            
                        Kwota
                        Numru
                     
                     
                        Kodiċi tan-NM
                     
                     
                        Deskrizzjoni (1)
                        
                     
                     
                        Pajjiż tal-oriġini
                     
                     
                        Perjodu ta' importazzjoni
                     
                     
                        Kwantità tal-kwota
                        (f'tunnellati f'piż tal-prodott)
                     
                     
                        Dazju tal-importazzjoni (f'EUR/100 kg ta' piż nett)
                     
                  
                        09. 4600
                     
                     
                        0401 
                     
                     
                         
                     
                     
                        L-UKRAINA
                     
                     
                        Sal-31 ta' Ottubru 2014
                     
                     
                        8 000 
                     
                     
                        0
                     
                  
                         
                     
                     
                        0402 91 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0402 99 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 10 11 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 10 13 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 10 19 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 10 31 
                     
                     
                        Ħalib u krema, mhux fi trab, granuli jew forom solidi oħrajn; jogurt, mhux mogħti togħma partikulari u lanqas bil-frott, lewż jew kawkaw miżjud miegħu; prodotti tal-ħalib iffermentati jew aċidifikati, mhux mogħtija togħma partikulari u lanqas bil-frott, lewż jew kawkaw miżjud u mhux fi trab, fi granuli jew forom solidi oħrajn
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 10 33 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 10 39 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 90 51 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 90 53 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 90 59 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 90 61 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 90 63 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 90 69 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        09. 4601
                     
                     
                        0402 10 
                     
                     
                         
                     
                     
                        L-UKRAINA
                     
                     
                        Sal-31 ta' Ottubru 2014
                     
                     
                        1 500 
                     
                     
                        0
                     
                  
                         
                     
                     
                        0402 21 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0402 29 
                     
                     
                        Ħalib u krema, fi trab, granuli jew forom solidi oħrajn; prodotti tal-ħalib iffermentati jew aċidifikati, fi trab, granuli few forom solidi oħrajn, mhux mogħtija togħma partikulari u lanqas bil-frott, lewż jew kawkaw miżjud; prodotti magħmulin minn kostitwenti naturali tal-ħalib, mhux speċifikati jew inklużi band'oħra
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 90 11 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 90 13 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 90 19 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 90 31 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 90 33 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0403 90 39 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0404 90 21 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0404 90 23 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0404 90 29 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0404 90 81 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0404 90 83 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0404 90 89 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
                        09. 4602
                     
                     
                        0405 10 
                     
                     
                         
                     
                     
                        L-UKRAINA
                     
                     
                        Sal-31 ta' Ottubru 2014
                     
                     
                        1 500 
                     
                     
                        0
                     
                  
                         
                     
                     
                        0405 20 90 
                     
                     
                        Butir u xaħmijiet u żjut oħrajn li ġejjin mill-ħalib; tidlik magħmul mill-ħalib li jkollhom kontenut ta' xaħam, bil-piż, ta' aktar minn 75 % iżda ta' inqas minn 80 %
                     
                     
                         
                     
                     
                         
                     
                     
                         
                     
                     
                         
                     
                  
                         
                     
                     
                        0405 90 
                     
                     
                         
                     
                     
                         
                     
                     
                         
                     
                     
                         
                     
                     
                         
                     
                  
         
            (1)  Irrispettivament mir-regoli għall-interpretazzjoni tan-Nomenklatura Magħquda, il-kliem tad-deskrizzjoni tal-prodotti għandu jitqies bħala ta' valur indikattiv biss, minħabba li l-applikabbiltà tal-arranġamenti preferenzjali, fil-kuntest ta' dan l-Anness, tiddependi mill-ambitu tal-kodiċijiet tan-NM.”